Rahvasprint registreeritud EAL-is Nr.  73/RS

Rahvasportlaste suvepäevad JAANIMÖLL 2005 Karujärvel
Karikavõistluse Igamehe rallisprint 2005 III etapp
SAR-TECH MOTORSPORTkarikatele
22.-23.juuni 2005.a. Saaremaa, Oriküla paarisrada

J U H E N D 

1.Programm

1. Neljapäeval, 26.mail avaldatakse internetis võistlusjuhend ja algab registreerimine
2. Neljapäeval, 16.juunil kell 17.00 lõpeb registreerimine
3. Reedel, 17.juunil avaldatakse internetis stardijärjekord ()
4. Kolmapäeval, 22.juunil Karujärve kämpingus 
    19.00 – 22.00 dokumentide kontroll ja tehnokontroll
    Neljapäeval, 23.juunil Orikülas
     07.00 – 09.00    dokumentide kontroll ja tehnokontroll
     07.00 – 09.30    trassiga tutvumine jalgsi
     10.00                 võistlussõitude algus
     16.00      	       Sar-Tech Crystal karikas (paarissõit klasside parimatele)
22.00                 autasustamine Karujärve kämpingus

NB! Majutusinfo 

      2. Aeg ja koht

1. Võistlus toimub neljapäeval, 23.juunil 2005.a. Saaremaal Oriküla paarisrajal
2. Dokumentide kontroll ja tehniline kontroll toimub 22.juunil Karujärve kämpingus ja 23.juunil Orikülas võistluspaigas.
3. Info võistluste kohta telefonil 55569869

3.Määrang

1. Võistlus viiakse läbi kehtiva Rahvasprindi Võistlusmääruse, karikavõistluse FIFAA Igamehe Rallisprint 2005 üldjuhendi ja käesoleva Võistlusjuhendi järgi.
2. Võistlus on karikasarja FIFAA Igamehe Rallisprint 2005 3.etapiks.

4.Korraldajad

1. Võistluse korraldaja on MTÜ Sar-Tech Motorsport
2. Võistluse juht Aivar Parts
3. Peaajamõõtja – Kalvi Põld
4. Sekretär Irja Lepik

5.Võistluse kirjeldus 

1. Võistlustrassi pikkus on 2000 m, start asfaldil.
2. Treeningsõite ei toimu, rajaga tutvumine vastavalt võistluse korraldustele.
3. Stardijärjestus vooru esimese võistleja stardiajaga avaldatakse Ametlikul Teadetetahvlil iga vooru eel hiljemalt 5 minutit enne esimese võistlusauto starti.
4. Stardihetkeks on punaste fooritulede kustumise hetk, aeg mõõdetakse elektrooniliselt 1/100 sek. täpsusega. Valestart fikseeritakse fotosilmaga.
5. Stardiintervall vastavalt olukorrale rajal, 30 või 60 sekundit.
6. Stardijärjekorra määrab korraldaja, see avaldatakse võistluste internetileheküljel  ning võistluspäeval Ametlikul Teadetetahvlil.
7. Ametlik Teadetetahvel asub stardipiirkonnas.

6.Võistlusautod, tehnonõuded, varustus

1. Võistlusautod (välja arvatud EAL-i tehnilist kaarti omavad Vabaklassi sportautod) peavad vastama EAL Tehnikakomitee 01.02.2004 kinnitatud Rahvaralli ja rahvasprindi tehnilistele tingimustele. Vabaklassi EAL tehnilist kaarti omavad autod peavad vastama FIA/EAL tehnilistele tingimustele.
2. Võistlusel on keelatud igasugused lõigatud mustriga rehvid (v.a. Vabaklass) .
3. Võistluse ajaks on lubatud eemaldada varuratas, tungraud, tõkiskingad ja ohukolmnurk. Tulekustuti ja autoapteegi eemaldamine ei ole lubatud.
4. Tehnilist kontrolli mitteläbinud võistlusautot starti ei lubata.  
5.  Võistlusauto tehnoseisundit ja rehve võib korraldaja kontrollida vooru eel, tehnonõuetele mittevastavat autot vooru starti ei lubata.
6. Rendiautol võistlemine on lubatud ainult eelneval kokkuleppel korraldajate ja rendifirmaga (punkt ei kehti liisingautode kohta).
7. Võistlusnumbrid ja reklaamkleebised väljastab korraldaja, numbrid paigaldatakse vastavalt mandaadis saadud juhistele võistlusautole võistleja poolt enne tehnilist kontrolli.
   Kõik eelnevatel võistlustel saadud võistlusnumbrid peavad olema eemaldatud.
8. Juhul, kui võistleja keeldub või eemaldab võistluse ajal korraldaja poolt ettenähtud sponsorreklaami võistlusautol, lubatakse võistleja (vooru) starti peale kahekordse maksimaalse stardimaksu tasumist. Reklaamkleebise kuju või sisu muutmine, samuti mitteettenähtud kohta paigutamine võrdsustatakse eemaldamisega. 

7.Võistlejad, võistlusklassid

1. Võistlusklassid:
1.1. Moskvich – Moskvish Liiga tehnotingimustele vastavad autod
1.2. 2WD-V – kaherattaveolised autod mootori kubatuuriga kuni 1800 cm3
1.3. 2WD-S – kaherattaveolised autod mootori kubatuuriga üle 1800 cm2
1.4. Vabaklass – kahe- ja neljarattaveolised rehvipiiranguta (naastud-piigid on keelatud) autod (sh EAL-i tehnilist kaarti omavad sportautod)
1.4.1. Vabaklass Sport 2WD
1.4.2. Vabaklass Sport 4WD
1.4.3. Vabaklass tänavasõiduautod 4WD
1.5. Naised (2WD)
1.6. Junior (2WD) – vanuses 16-18 eluaastat
1.7. Tänavasõiduautod 2WD (korraldaja valib visuaalsel hinnangul välja „igapäevaautod“ 2WD autodest, mis ei ole ümber ehitatud „rahvaspordiautoks“.
2. Klassides p. 7.1.1., 7.1.2., 7.1.3., 7.1.5., 7.1.6, 7.1.7. registreeritud võistlejad ei saa osaleda vabaklassis.
3. Ühe autoga võib osaleda ühes klassis kuni kaks võistlejat, see on märgitud osavõtuankeedis
4. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige stardinumber. Ülejäänud stardinumbrid tuleb võistlejal sõidu ajaks üle teipida või kinni katta (teine number ei tohi olla loetav).
5. Võistkondlik arvestus:
Võistkonna moodustavad vähemalt neli võistlejat, kus arvesse läheb kolme parema võistleja lõpptulemuste summa.

8.Mandaadis esitatavad dokumendid

1. Võistlejakaart (ei saa osta kohapeal, pöörduda noorte ja rahvaspordi komiteesse) või EAL võistlejalitsents
2. Juhtimisõigust tõendav dokument (v.a. Junior)
3. Sõiduki registreerimistunnistus kehtiva tehnoülevaatuse märkega
4. Sõiduki kasutusõigust tõendav dokument (vajadusel)
5. Sõiduki kohustusliku Liikluskindlustuse poliis.

9.Registreerimine ja osavõtumaks

1. Võistlusele saab registreeruda ainult internetileheküljel  oleva registreerimisankeedi alusel.
Võistlusautode pääs võistlejate parklasse toimub registreerimisankeedis märgitud registreerimisnumbri alusel.
2. Osalustasu kõikides klassides – 400 EEK/võistleja, klassis Junior – 300 EEK/võistleja
Tasumine registreerimisaja lõpuni ülekandega MTÜ Sar-Tech Motorsport kontole 221016666990 Hansapangas (selgituseks märkida osaleja(te) nimi).
3 Registreerimisankeedi edastanud võistleja loetakse registreerunuks pärast osavõtutasu laekumist. Stardikohad täidetakse ja registreerunud võistlejate nimed avaldatakse internetileheküljel  registreerimisankeedi täitnud võistlejate osavõtutasude laekumise järjekorras.
Osavõtutasud peavad olema laekunud korraldajale 16.juuniks 2005.
4. Starti lubatakse 160 autot.
5. Lisaregistreerimine kohapeal vabade stardikohtade olemasolul.
6. Võistlusele hilinenud või mitteilmunud võistlejatele osalustasu ei tagastata.
7. Korraldaja tagastab 50 % makstud osalustasust võistlejale, kes teatab oma mitteosalemisest kuni 16.juunini kirjalikult faksile 4556700
8. Iga võistleja maksab mandaadis sularahas 100 EEK, nimetatud summa sisaldab 3 vabapääset Orikülla ja osavõtutasu õhtusest üritusest Karujärve ääres.

10.Üldised kohustused

1. Võistlejad peavad järgima kohtunike korraldusi kogu võistluse jooksul.
2. Võistlusrajal raske avarii teinud võistlejad on kohustatud koheselt läbima kohapealse arstliku kontrolli ka nähtavate vigastuste puudumisel.
3. Võistlusautol peavad korraldaja poolt antud võistlusnumbrid ja reklaamkleebised olema ettenähtud kohas ning nähtavad (v.a. p. 6.8 ja 7.3.) kuni võistluse lõpuni.
4. Võistluspaigas võistlustrassi välisel alal on keelatud liikuda kiiremini kui 20 km/h. Kohtuniku poolt fikseeritud silmnähtava kiiruseületamise eest karistatakse võistlejat esimesel korral rahatrahviga 500 EEK, teisel korral võistluselt eemaldamisega
5. Iga võistleja osaleb omal vastutusel. Võidusõidust tulenevat kahju ei hüvitata võistluse korraldajate ega raja haldajate/omanike poolt

11.Tulemuste arvestamine

1. Karikavõistluse punkte antakse neljas võistlusklassis eraldi vastavalt karikavõistluste Üldjuhendile.
2. Finaalsõite ei toimu, võistlejate paremusjärjestus igas klassis määratakse kahe parema vooru aegade summeerimise teel. Kõrgema koha saab väiksema ajaga võistleja.

12.Protestid

1. Protestimaks on 1000 EEK, mootori kubatuuri mõõtmist eeldav protest – 3000 EEK. Protestimaks tagastatakse õigustatud protesti korral.
2. Protestid mootori kubatuuri kohta võib erandkorras kohapeal vajalike mõõteseadmete puudumisel lahendada kolme tööpäeva jooksul peale võistlust, õigustatud protesti korral kuuluvad auhinnad hilisemale ümberjagamisele.
3. Kõik kulutused auto kontrollimiseks ja transpordiks tuleb katta
   a) hagejal, kui protesti ei rahuldatud või
   b) kostjal, kui protest rahuldati.

13.Autasustamine, auhinnad

1. Iga võistlusklassi kolme paremat võistlejat autasustatakse karikaga ja toetajate auhindadega.
2. Kolme parimat võistkonda autasustatakse karikatega

14.Lisasätted

1. Korraldaja jätab endale õiguse teha mõjuvatel põhjustel muudatusi võistluse toimumise ajas ja kohas, ajakavas ja võistluse käigus.
2. Korraldajal on õigus eemaldada võistluselt koos tulemuste tühistamisega käesolevat juhendit mittetäitvad, samuti ebakained, ebasportlikult ja ebaviisakalt käituvad võistlejad.
3. Kõik käesoleva juhendiga määratlemata juhtumid lahendab võistluse juht kohapeal.

      15. Rahvaautosportlaste JAANIMÖLL 2005

21.06.2005 teisipäev
rahvaautosportlaste STMM (Saaremaal Toimuvad Maailma Meistrivõistlused Crystal Cup karikatele) eelregistreerimise lõpp. Võistkonnas 6 mängijat (sugu pole oluline). 

22.06.2005 
18.00 – 20.30 kogunemine Karujärve kämpingus 
võistkondade registreerimine 
algusega 21.00 registreerunud võistkondade vahel jalgpallimat� 
23.00 kiibitsejate joogijooks (võidusõitjatel osalemine rangelt keelatud – osalemise puhul  karistuseks aastane võistluskeeld kogu rahvaspordivarustuse konfiskeerimisega)
24.00 – 06.00 (23.06.2005) öine orienteerumine – igaüks otsib oma tulukest, aga väga vaikselt (st öörahu, käiguvahetus keelatud)
NB! Karujärve kämpingus kinnine parkla. 

23.06.2005 neljapäev
07.30 – 17.30 Kõik see mees Orikülas. Ülesõit ilma legendita.
Parima fännklubi valimine audio-visuaalsete kriteeriumide alusel 10.00-17.00 Orikülas
20.00 - … jalgpalli finaalid ja/või erialased teatevõistlused
22.30 autasustamine
23.00 bändivoor Igatahes, pärast seda diskori etteaste ja sõnajala otsimine

24.06.2005 reede
08.00 Tõuse ja sära! (neile, kes veel jaksavad)
11.00 Kui keegi veel viitsib, siis tuleme kokku ja arutame, mis edasi saab e mõtleme midagi välja.